
Nr. 3005 / 14 iulie 2025 


 
REFERAT DE APROBARE
privind alocarea sumei de 40.000 lei din bugetul local al comunei Târgușor, județul Constanța, pe anul 2025, în vederea asigurării consultanței pentru proiectul "Dezvoltarea unui serviciu de educație timpurie complementar în comuna Târgușor, județul Constanța"

          Având în vedere proiectul finanțat prin PNRR „Dezvoltarea unui serviciu de educație timpurie complementar în comuna Târgușor, județul Constanța”, se propune alocarea sumei de 40.000 lei din bugetul local al comunei Târgușor, județul Constanța, pe anul 2025, pentru asigurarea de servicii de consultanță de specialitate pentru elaborarea, întocmirea documentației și sprijinul în vederea derulării acestui proiect.
Scopul acestui proiect este sprijinirea accesului la servicii de educație timpurie de calitate pentru copiii cu vârste între 0-6 ani, prin dezvoltarea unei structuri complementare care să deservească nevoile comunității locale, în conformitate cu strategiile naționale și europene în domeniul educației și incluziunii sociale.
Menționăm că elaborarea documentației necesită expertiză tehnică și juridică specifică, iar implicarea unei firme de consultanță cu experiență este esențială pentru succesul procesului de finanțare.
         Față de cele prezentate, propun aprobarea alocării sumei de 40.000 lei din bugetul local al comunei Târgușor, în anul 2025, pentru acoperirea cheltuielilor aferente serviciilor de consultanță menționate.
         În acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.


P R I M A R,


Mădălina    NEGRU 

